Bâsɔm fəg á ńkɔ̄bɔ̄ ḿfəfə́g mod, engə́ŋ dzɔ̂ é lî mvús akúd mod. 14Mim̀fəfə́g mí bod myânyie oyəm, anyu akúd mod á nə bəbə̂ məsis. 15Akúmá ńkúkúmá mod lâkaman ai nyé anə́ ndá kɔ̄a, azóé ńzózóé mod lásōgolo nyé á sí. 16Esíé sósōō mod yávə̄ nyé enyiŋ, m̀bə̂ mod a bəlan ai esíé dzíé nə́ a bɔ abé. 17Ényɔ́ ā vógolo bətə́bə́gá a wulu á zēn enyiŋ, ényɔ́ ā bɛn məkɔ́ŋan a kə á ńdīmi. 18Ényɔ́ ā sɔli zíŋ á nə mod mvol, ényɔ́ a bɔ zɔ́g á nə akúd. 19Ńnəmaná ǹkɔ́bɔ a nə tə kân ai ǹsə́m, hədá ényɔ́ ā bi oyə́m wóé a nə mod fəg. 20Oyə́m sósōō mod ó nə m̀fúbán mɔ̄ní, ǹnə́m bə́bə̂ bə́ bod ó sə́ kig m̀faŋ dzóm. 21Ǹkɔ́bɔ̄ sósōō mod wâtɔŋ abuí bod, məkúd máwū ású ńdzə́māná fəg[2]. 22Ǹtótōmaamaa Ǹtondôbə énye a və́ ákūmá, endə́gə́lə́ yâbədě kig dzóm étē.